armvectores/hy_wikipedia_2023 huggingface dataset:
Ջելդիկա

Ջելդիկա, գյուղ Արևմտյան Հայաստանում, Բիթլիսի վիլայեթի Խարզանի կամ Ռեդվանի գավառակում։


== Պատմություն ==
1895 թվականին գյուղը ավերվել է և այրվել է թուրքերի ձեռքով։ Բնակչության մի մասը զոհվեց թուրքական յաթաղանից, իսկ մյուսներն էլ բռնի մուսուլմանացվեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիննիցայի կենդանաբանական այգի

Վիննիցայի կենդանաբանական այգի (ուկրաիներեն՝ Вінницький зоорозплідник), կենդանաբանական այգի, որը գտնվում է Ուկրաինայի Վիննիցայի մարզի համանուն քաղաքում։ Հիմնադրվել է 2005 թվականին։ Առաջին կենդանիներն այստեղ տեղափոխվել են Կիևի, իսկ ապա նաև Չերկեսկի կենդանաբանական այգիներից։
Կենդանաբանական այգում ցուցադրվող կենդանիների տեսակային բազամազանությունն ընդարձակ չէ։ Այստեղ բնակվում են 6 տեսակի փասիաններ (այդ թվում՝ անդրկովկասյան փասիան), 2 տեսակի սիրամարգեր, բիզոններ, զուբրեր, եղջերուներ, մուֆլոններ (հայկական լեռնային ոչխար), ուղտայծեր և այլն։ Կենդանաբանական այգու հասանելիությունը կրում է սեզոնային բնույթ։  Ձմեռային ամիսներին խոշոր կատուներն ու ջայլամները տեղափոխվում են մի սենյակ, որտեղ այցելությունը թույլատրվում է։
Կենդանաբանական այգու բնակիչներից ամենադյուրին կերպով ձմռան շունչը նկատում են արջերը։ Նրանց ձմեռելու համար հատկացվում է հատուկ տարածք, որտեղ էլ կենդանիներն ապահովվում են սննդով։ Նախատեսվում է Ուկրաինայի Հանրապետության կառավարության ֆինանսավորմամբ ավարտել կենդանիների ձմեռային խցերի շինարարական աշխատանքները։
Այնուամենայնիվ, կենդանաբանական այգու որոշ ցրտադիմացկուն բնակիչներ, օրինակ՝ բիզոնները, գայլերը և աղվեսները, ձմեռն անցկացնում են բաց երկնքի տակ։


== Տես նաև ==
Կիևի կենդանաբանական այգի
Լուցկի կենդանաբանական այգի


== Ծանոթագրություններ ==


== Արտաքին հղումներ ==
Լուսանկարներ Վիննիցայի կենդանաբանական այգու կենդանիներից
Վիննիցայի կենդանաբանական այգու կենդանիները պատրաստ են ձմեռելու
Կենդանաբանական այգու պաշտոնական վեբկայքը
Կրասնայա-Դուբրավա (Սովետսկի շրջան)

Կրասնայա-Դուբրավա (ռուս.՝ КраснаяДубрава), ավան Ռուսաստանի Ռոստովի մարզի Սովետսկի շրջանում։ Մտնում է Չիրսկի գյուղական համայնքի կազմի մեջ։
Ղարաքյոյ (Այնթապի գավառ)

Անվան այլ կիրառումների համար տե՛ս՝ Ղարաքյոյ (այլ կիրառումներ)Ղարաքյոյ, գյուղ Արևմտյան Հայաստանում, Էրզրումի վիլայեթի Այնթապի գավառակում։


== Պատմություն ==
Ղարաքյոյի հայերը բռնությամբ տեղահանվել են 1915 թվականին, Մեծ եղեռնի ժամանակ։ Նրանց մեծ մասը զոհվել է գաղթի ճանապարհին։ Փրկվածները բնակություն են հաստատել տարբեր երկրներում։


== Բնակչություն ==
1909 թվականին ուներ 15 ընտանիք հայ և 7 տուն այլազգի բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Համաշխարհային սերմնապահեստարան

Համաշխարհային սերմնապահեստարան կամ Սվալբարդ համաշխարհային սերմնապահեստարան (նորվ.՝ globalt sikkerhetshvelv for frø på Svalbard) Շպիցբերգեն կղզում գտնվող թունել-պահեստարան, որտեղ ապահով պահվում են հիմնական գյուղատնտեսական կուլտուրաների սերմերի օրինակները։ Սերմապահեստարանի բացումը տեղի է ունեցել 2008 թվականին։ Ներկայումս այնտեղ պահվում է ավելի քան 770.000 հատուկ տեսակ սերմեր։


== Շինարարություն ==
Համաշխարհային գենային բանկը՝ տնկանյութի սերմնապահեստարանի կառուցումը սկսել է 2006 թվականի հունիսի 19-ին ՄԱԿ-ի հովանու ներքո։ Նպատակն է աշխարհում հայտնի բոլոր գյուղատնտեսական կուլտուրաների սերմերի պահպանումը։ Նախագիծը իրականացվում է Նորվեգիայի միջոցներով։ Ծախսվել է 9 մլն ԱՄՆ դոլար։ Յուրաքանչյուր երկիր ստացել է իր մեկուսամասը։ Այս պահեստարանի նպատակն է, մեծագույն աղետից հետո, երբ բուսականությունը կվերանա, հնարավոր է երկրագնդի ցանկացած կետում նոր բուսականություն աճեցնել։ Պահոցի տարածքը կարող է ապահովել 4,5 մլն տեսակ սերմի պահպանումը։
Այսօր աշխարհում կա ավելի քան 1400 սերմնապահեստարան, սակայն դրանց գերակշիռ մասը տեղակայված են քաղաքականապես անկայուն տարածաշրջաններում, իսկ Շպիցբերգենը ընտրվել է հավերժական սառածության և կղզեխմբի փոքր տեկտոնական ակտիվության պատճառով։


== Կառույցը ==
Սերմնապահեստարանը կառուցված է լեռան մեջ 120 մետր խորությամբ, ծովի մակարդակից 130 մետր բարձրության վրա Լոնգյիր ավանում։ Պահոցը ունի պայթյունակայուն դռներ և շլյուզային խցեր։ Սառեցման համակարգը, որն աշխատում է տեղական հումքով՝ ածուխով ապահովում է սերմերի պահպանումը; Նպաստում է նաև հավերժական սառածությունը, եթե հովացման համակարգը շարքից դուրս գա, ապա միայն մի քանի շաբաթ հետո ջերմաստիճանը չի գերազանցի -3 °C աստիճանը։ Սերմերը փակ ծրարներում են, որոնք իրենց հերթին չորստակ պլաստիկով են փաթեթավորված, որոնք էլ մետաղական դարակներում գտնվող արկղերում են։ Ցածր ջերմաստիճանը (−18 °C) ր թթվածնի սահմանափակ մուտքը ապահովում են նյութափոխանակության ցածր ակտիվություն և դանդաղեցնում են սերմերի ծերացումը։ Անվտանգությունն էլ ապահովված է տեսախցիկների հատուկ համակարգի միջոցով։


== Պատկերասրահ ==

		
		
		


== Ծանոթագրություններ ==
Մայրիկ (ֆիլմ, 2014)

«Մայրիկ» (անգլ.՝ Mommy), ռեժիսոր Քսավյե Դոլանի կանադական ֆիլմ, որը թողարկվել է 2014 թվականին։ Ֆիլմը ցուցադրվել է 2014 թվականի Կաննի կինոփառատոնի մրցութային ծրագրի շրջանակներում, որտեղ ստացել է ժյուրիի մրցանակ, ինչպես նաև ստացել է «Սեզար» մրցանակ լավագույն այլալեզու ֆիլմի համար։


== Սյուժե ==
Միայնակ մայր Դիանան վերցնում է իր որդի Սթիվին գիշերօթիկ դպրոցից։ Նա հույս ունի գտնել աշխատանք և իր որդու համար երազում է լավագույն ապագայի մասին։ Սթիվը իմպուլսիվ է և հակված է բռնության։ Երբ մայրը փորձում է իմանալ Սթիվից, թե որտեղից է նա վերցրել գումար՝ նվեր գնելու համար, Սթիվը հարձակվում է նրա վրա։ Օգնության է գալիս հարևանուհի Քայլան, որը խոսելու հետ խնդիրներ ունի։ Նրանք սկսում են շփվել, և ժամանակի հետ նրանց կյանքը հարթվում է։


== Դերերում ==
Էնն Դորվալ — Դիանա 
Անտուան-Օլիվյե Փիլոն— Սթիվ
Սյուզան Քլեման — Քայլա
Պատրիկ Ուարդ — Փոլ
Ալեքսանդր Գոյեթ — Պատրիկ


== Քննադատություն ==
Ֆիլմը ստացել է դրական կարծիքներ կինոքննադատների կողմից։ Rotten Tomatoes կայքում ֆիլմը ունի 92 % ռեյտինգ՝ հիմնված 106 կարծիքների վրա, միջին բալը 8-10 է։


== Մրցանակներ և առաջադրումներ ==
2014 — Կաննի կինոփառատոնի ժյուրիի մրցանակ (Քսավյե Դոլան)։
2014 — Camerimage օպերատորական վերպետության փառատոնի «Բրոնզե գորտ» մրցանակ (Անդրե Թյուրփեն)։
2014 — Ստոկհոլմի կինոփառատոնի «Հանդիսատեսի համակրանք» մրցանակ (Քսավյե Դոլան)։
2014 — «Արբանյակ» մրցանակ դերասանական հայտնության համար (Անտուան-Օլիվյե Փիլոն), ինչպես նաև առաջադրում երկու անվանակարգերում․ լավագույն միջազգային ֆիլմ, լավագույն դերասանուհի (Էնն Դորվալ)։
2014 — մրցանակ լավագույն հյուսիսամերիկյան ֆիլմի համար «Մութ գիշերներ» կինոփառատոնում, Տալինում (Քսավյե Դոլան)։
2015 — Կանադական կինոակադեմիայի 9 մրցանակ․ լավագույն ֆիլմ (Քսավյե Դոլան, Նենսի Գրանտ), ռեժիսուրա (Քսավյե Դոլան), օրիգինալ սցենար (Քսավյե Դոլան), տղամարդու դեր (Անտուան-Օլիվյե Փիլոն), կնոջ դեր (Էնն Դորվալ), լավագույն երկրորդ պլանի դերասանուհի (Սյուզան Քլեմանշ), օպերատորական աշխատանք (Անդրե Թյուրփեն), մոնտաժ (Քսավյե Դոլան), դիմահարդարում (Մայնա Միլիցա, Միշել Կոտե, Կոլետ Մարտել)։ Բացի դրանից, առաջադրվել է 4 անվանակարգերում․ նկարչի լավագույն աշխատանք (Կոլոմբ Ռաբի), հագուստներ (Քսավյե Դոլան), ձայն, ձայնային մոնտաժ։
2015 — «Սեզար» կինոմրցանակ լավագույն արտասահմանյան ֆիլմի համար (Քսավյե Դոլան)։
2015 — առաջադրում «Դավիդ դի Դոնաթելլո» լավագույն արտասահմանյան ֆիլմի համար (Քսավյե Դոլան)։
2015 — առաջադրում «Անկախ հոգի» մրցանակի լավագույն միջազգային ֆիլմի համար (Քսավյե Դոլան)։
2015 — առաջադրում «Լյումեր» մրցանակի լավագույն ֆրանսալեզու ֆիլմի համար (Քսավյե Դոլան)։
2016 — «Բոդիլ» մրցանակ լավագույն ոչ ամերիկյան ֆիլմի համար։
2016 — Արգենտինայի կինոքննադատների մրցանակի առաջադրում լավագույն արտասահմանյան ֆիլմի համար։


== Ծանոթագրություններ ==


== Արտաքին հղումներ ==
«Մայրիկ»(անգլ.) ֆիլմը Internet Movie Database կայքում 
«Մայրիկ» Box Office Mojo կայքում
Շահ Արմեններ


== Շահ Արմենների ամիրայության ստեղծումը և հզորացումը ==
Շահ Արմեններ (Շահ-ի Արմեններ), Խլաթի ամիրայության տիրակալների պայմանական անվանումը՝ ըստ նրանց կրած «Շահ-ի Արմեն» («Հայոց թագավոր») տիտղոսի։ Շահ Արմենների ամիրայությունը հիմնադրել է սելջուկ Սուքման ալ Կութբին (Սուքման Ա), որը 1100 թվականին Մրվանյաններից գրավել է Խլաթն ու հարակից հայկական գավառները։ Նրա որդու՝ Իբրահիմի օրոք (1112-1127 թվականներ) ամիրայության սահմաններն ընդարձակվել են՝ ընդգրկելով նաև Մանազկերտը, Արճեշը և Հայաստանի հարավային այլ քաղաքներ՝ մերձակա գավառներով։


== Շահ Արմենների ամիրայության թուլացումը և անկումը ==
1127-1133 թվականներին իշխանության համար պայքարից հետո, գահակալել է Սուքման Բ (1133-1183 թվականներ, հայկական աղբյուրներում՝ Շահ Միհրան)։ Վերջինս Ատրպատականի Ելտկուզյանների և Կարինի Սալդուխյանների օգնությամբ փորձել է նվաճել Հայաստանի հյուսիսարևելյան գավառները, սակայն 1160 թվականին Ուղթիքի (Օլթի) մոտ ծանր պարտություն է կրել հայ-վրացական ուժերից և նահանջել։ 1161 թվականին, երբ հայ- վրացական բանակն Անին ազատագրել է Շադդադյաններից, վերջիններին օգնության եկած Շահ Արմենի մոտ 80 հազարանոց բանակը, օգոստոսին, Անիի մոտ կրկին պարտություն է կրել։ Սուքման Բ-ին հաջողվել է առժամանակ կախման մեջ գցել Սասունի Թոռնիկյան և Վասպուրականի Խեդենեկյան Արծրունիների իշխանությունները։ 1193 թվականին պալատական ծառա Ակ Սունկուր Հազարդինարը դավադրությամբ սպանել է Սուքման Բ-ի հաջորդ Բեկթեմուրին (1183-1193 թվականներ) և դարձել ամիրա (1193-1199 թվականներ), որից հետո, կարճ ժամանակով իշխանությանը տիրացել է ծագումով հայ, մամլուք Կութլուղը։ Ներքին երկպառակությունները խիստ թուլացրել են Շահ Արմեններին։ 1207 թվականին ամիրայության մեջ մտնող հայկական գավառները գրավել են ծագումով քուրդ Այուբյանները՝ շարունակելով կրել «Շահ-ի Արմեն» տիտղոսը։ Հետագայում այդ տիտղոսը կրել են նաև Հուլավյան դինաստիայի օրոք Հայաստանում իշխած կառավարիչները, Աղձնիքի Արտուխյան ամիրաները, տասնհինգերորդ դարի կարա կոյունլուները։
Կարնուլ

Կարնուլ, Կարնուլու (տելուգու՝ కర్నూలు, հինդի՝ कर्नूल, անգլ.՝ Kurnool), քաղաք Հնդկաստանի հարավային հատվածում գտնվող Անդհրա-Պրադեշ նահանգում։ Կարնուլ շրջանի վարչական կենտրոն։ Կարնուլը նահանգի մայրաքաղաքից՝ Հայդարաբադից տեղակայված է 212 կմ դեպի հարավ։ Մեծությամբ նահանգի վեցերորդ քաղաքն է։ Հայտնի է որպես «Ռայալասիմայի դարպասներ»։ 1953 թվականի հոկտեմբերի 1-ից մինչև 1956 թվականի հոկտեմբերի 31-ը եղել է Անդհրա նահանգի մայրաքաղաքը։


== Ծագումնաբանություն ==
«Կարնուլ» անվանումը ծագում է «Կանդենավոլու» անվանումից։ Կանդենան տելուգուից թարգմանաբար նշանակում է քսուք։ Նաև քաղաքը հայտնի է որպես Սկանդա կամ Կումարասվանի (պատերազմի գլխավոր աստված)։


== Ֆիզիկա-աշխարհագրական բնութագիր ==

Միջին բարձրություն ծովի մակարդակից կազմում է 273 մետր։ Կարնուլը տեղակայված է Տունգաբհադրա գետի ափերին՝ Կրիշնա գետի աջ վտակի վրա։ Քաղաքի միջով նաև հոսում են Հանդրի և Նիվա գետերը։
Կլիման արևադարձային է՝ ամռանը 26 °C-ից մինչև 45 °C և ձմռանը՝ 12 °C-ից մինչև 31 °C ջերմատիճաններով։ Տեղումների միջին քանակը կազմում է 542 մմ։


== Բնակչություն ==
Հնդկաստանի 2011 թվականի մարդահամարի տվյալների համաձայն՝ Կարնուլի բնակչությունը կազմել է 484 327 մարդ, որոնցից 239 401՝ տղամարդիկ և 238 723՝ կանայք։ Գրագիտության մակարդակը կազմում է 77,37 %:


== Արտադրություն ==
Գերակշռում է ցեմենտի արտադրությունը։ Բնակիչների գործունեության առաջին ոլորտներից մեկն է դարձել բամբակի արտադրանքի և բամբակազտության արտադրությունը, գորգերի պատրաստումը։ Մեծանում է բուսական յուղերի քանակը, որն արտահանվում է։


== Ծանոթագրություններ ==


== Արտաքին հղումներ ==
 Kurnool travel guide from Wikivoyage
Kurnool district Mandal Information
Գրիգորի Չապկիս

Գրիգորի Չապկիս (ուկրաիներեն՝ Григо́рій Микола́йович Ча́пкіс, փետրվարի 24, 1930(1930-02-24), Քիշնև, Ռումինիայի թագավորություն - հունիսի 13, 2021(2021-06-13), Կիև, Ուկրաինա), ուկրաինացի արտիստ և պարուսույց, միջազգային երեք մրցույթների հաղթող, Ուկրաինայի ժողովրդական արտիստ (2010)։


== Կենսագրություն ==
Ծնվել է 1930 թվականի փետրվարի 24-ին Քիշնևում, հրեական ընտանիքում։ Հայրը դերձակ էր, մայրը՝ տնային տնտեսուհի։ Ընտանիքում խոսակցական լեզուն իդիշն էր։ Հետագայում ընտանիքը տեղափոխվել է Բենդերի, որտեղ Գրիգորին 1940 թվականին ընդունվել է պիոներպալատի պարի խմբակը։ Հայրենական մեծ պատերազմի տարիներին տարհանվել են Ղազախստան։ Գրիգորիի ավագ եղբայրը՝ Իոսիֆը (1920—1944) զոհվել է ռազմաճակատում։
Պատերազմից հետո Չապկիսները բնակություն են հաստատել Կիևում, որտեղ Գրիգորին ընդունվել է երկաթուղային ուսումնարան և «Աշխատանքային ռեզերվներ» ընկերության երգի-պարի անսամբլ։ 16 տարեկանում սկսել է իր պրոֆեսոնալ կարիերան որպես պարող․ 1946 թվականի փետրվարից անդամագրվել է Ուկրաինայի պարի պետական անսամբլին, որի կազմում հանդես է եկել 26 տարի շարունակ՝ մասնակցելով գրեթե բոլոր պարային բեմադրություններին, արտասահմանյան 70 հյուրախաղերին։
Արտիստական գործունեության հետ մեկտեղ Գրիգորի Չապկիսն զբաղվել է մանկավարժական աշխատանքով։ Կիևի Բորիս Գրինչենկոյի անվան համալսարանի արվեստի ինստիտուտի խորեոգրաֆիայի ամբիոնի պրոֆեսոր էր , Կիևի մշակույթի համալսարանի խորեոգրաֆիկ արվեստների պրոֆեսոր։ 2007 թվականից ղեկավարել է իր անունը կրող պարի դպրոցը։
Վախճանվել է 2021 թվականի հունիսի 13-ին Կիևում, թաղվել Բայկովյան գերեզմանատանը։


== Պարգևներ ==
«Աշխատանքային գերազանցության համար» մեդալ (30.06.1951)
«Աշխատանքային արիության համար» մեդալ (24.11.1960)
Ուկրաինական ԽՍՀ վաստակավոր արտիստի կոչում (1964)
Ուկրաինական ԽՍՀ ժողովրդական արտիստի կոչում (08.02.2010)
Յարոսլավ Իմաստունի V աստիճանի շքանշան (24.02.2020)


== Գրքեր ==
Танец и Любовь: секрет долголетия. Киев: Ателье 16, 2007.
Мои женщины: невыдуманные истории. Киев: редакция газеты «Вісті», 2010.


== Ֆիլմագրություն ==
1992 — Дорога никуда — ոստիկանապետ
2008 — Осенний вальс — բալետմայստեր
2008 — Ломбард — քրեական հեղինակություն


== Հեռուստատեսություն ==
2006—2007 — Պարեր աստղերի հետ (1—3 եթերաշրջաններ) — մրցավար
2018 — Ծիծաղի լիգա — «Луганская сборная» թիմի հրավիրած աստղ
2019 — Պարեր աստղերի հետ (7—8 եթերաշրջաններ) — մրցավար


== Ընտանիքը ==
Ամուսնացել է չորս անգամ։

Դուստրը (առաջին ամուսնությունից)՝ Լիլիա Չապկիսը (ծնվ. 1958), պարուսույց էր Իտալիայում (Արեցցոյում)։ Ամուսնացել էր օպերետի արտիստ, տենոր Եվգենի Սաֆրոնչիկի հետ (ծնվ. 1949).
Թոռնուհին՝ Աննա Սաֆրոնչիկը (ծնվ. 1981), դերասանուհի է։
Որդին (երկրորդ ամուսնությունից)՝ Գրիգորի Գրիգորևիչ Չապկիսը (անգլ.՝ Greg Chapkis, ծնվ. 1979), հիփ-հոփի պարուսույց է Սան Ֆրանցիսկոյում։
Երրորդ կինը՝ Ալլա Բորիսի Չապկիսը (ծնվ. 1952), ազգային ավիացիոն համալսարանի ուսումնա-մեթոդական բաժնի պետն էր։
Չապկիսի չորրորդ կինը նրա թոռնուհու՝ Աննա Սաֆրոնչիկի հասակակիցն էր և ամուսնուց փոքր էր 51 տարով։


== Ծանոթագրություններ ==


== Արտաքին հղումներ ==
Գրիգորի Չապկիս Internet Movie Database կայքում
Ուիմբլդոնի մրցաշարի կանանց մենախաղ 2015

Ուիմբլդոնի մրցաշարի կանանց մենախաղ 2015, թենիսի կանանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունիսի 19-ից մինչև հուլիսի 12-ը, Լոնդոնի «All England Lawn Tennis and Croquet Club» («Համանգլիական լաուն-թենիսի և կրոկետի ակումբ») ակումբի կորտերում, Մեծ Բրիտանիա։
Պետրա Կվիտովան մրցաշարի գործող չեմպիոնն էր, սակայն երրորդ շրջանում պարտվել է Ելենա Յանկովիչին։
Սերենա Ուիլյամսը հաղթել է իր վեցերորդ Ուիմբլդոնի մրցաշարը և Մեծ Սաղավարտի 21-րդ մրցաշարը, դառնալով ամենատարեց կին թենիսիստուհին, ով Բաց դարաշրջանում հաղթել է մենախաղի գլխավոր մրցաշարում։ Որոշիչ խաղում ջախջախելով առաջին անգամ Մեծ Սաղավարտի մրցաշարի եզրափակիչ դուրս եկած Գարբինե Մուգուրուսային, Սերենա կարիերայում երկրորդ անգամ շահել է ոչօրացույցային Մեծ Սաղավարտը, քանի որ նա հաղթանակ էր տարել 2014 թվականի ԱՄՆ բաց առաջնությունում և 2015 թվականի Ավստրալիայի և Ֆրանսիայի բաց առաջնություններում, ինչպես նաև, Շտեֆի Գրաֆից հետո (1988 թվական) դարձել է առաջին կին թենիսիտուհին, ով մեկ միևնույն օրացույցային տարում հաղթանակ է տարել Ավստրալիայի, Ֆրանսիայի բաց առաջնություններում և Ուիմբլդոնի մրցաշարում։
Գարբինե Մուգուրուսան դարձել է առաջին իսպանացի թենիսիստուհին, ով 1996 թվականին Արանչա Սանչես-Վիկարիոյից հետո հասել է Ուիմբլդոնի մրցաշարի եզրափակիչ։


== Դասակարգում ==


== Հատուկ հրավիրվածներ (WC) ==


== Որակավորման մրցաշարի հաղթողներ ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք
Կանանց մրցաշարի ցանց Archived 2015-06-26 at the Wayback Machine.
Կանանց մենախաղի մրցաշարի արդյունքներ
Մրցաշարի պրոֆիլը ATP կայքում
Ուիմբլդոնի մրցաշարի կանանց մենախաղի եզրափակիչի մասնակիցներն ու հաղթողները
Սելֆիի ձող

Սելֆիի ձող (անգլ. selfie stick), մոնոպոդ՝ նախատեսված սելֆի տեսախցիկի համար։ Սելֆիի ձողը թույլ է տալիս ստանալ գեղեցիկ նկարներ ավելի հեռու տարածությունից, միևնույն ժամանակ պահելով նկարի ամբողջ գեղեցկությունը։ Ինչպես նաև թույլ է տալիս լուսանկարի մեջ ընդգրկել ավելի շատ քանակությամբ մարդիկ, թույլ է տալիս նաև ստանալ ֆոնային ավելի մեծ պատկեր։
Սովորաբար, ինքնասպասարկման այս ձողը պատրաստված է մետաղից կամ պլաստմասից, ունի հեռուսային կառուցվածք։ Ձողի մի կողմում գրիչ է, որը որ բռնում է լուսանկարվողը իր ձեռքին։ Ձողի վերջում կա հատուկ տեղ նախատեսված հեռախոսի կամ նմանատիպ սարքի համար։
Սելֆիի ձողի որոշ ժամանակակից մոդելներ ունեն Bluetooth նկարահանման հնարավորություն։ Bluetooth նկարահանումը թույլ է տալիս լուսանկարչին վերահսկել հեռախոսը բավականին մեծ հեռավորության դեպքում։
Կան նաև ժամանակակից սելֆիի ձողեր, որոնք հագեցած են հայելիով, որը թույլ է տալիս լուսանկարվողին նախապես տեսնել թե ինչպիսին կլինի լուսանկարը։


== Պատմություն ==
1983 թվականին վաճառքի դուրս եկավ Minolta Disc-7 տիպի տեսախցիկը, որը հնարավորություն էր տալիս ինքնադիմանակար լուսանկար ստանալ (այդ ժամանակ «սելֆի» տերմինը գոյություն չուներ)։ Դրա հիման վրա ստեղծվեց սելֆի տեսախցիկը։
2005 թվականին Ուելս Ֆրոմը ստեղծել է սելֆիի ձողի նախատիպը, սակայն նրա ստեղծած սարքը արտահանության մեջ այդպես էլ չի դրվել։ 2014 թվականից սկսած սելֆիի ձողը սկսեց համաշխարհային ճանաչում ստանալ, այն արագորեն տարածվեց հատկապես ԱՄՆ-ում։ 2014 թվականին սելֆիի ձողը հայտնվեց 2014 թվականի 25 լավագույն գյուտերի ցանկում։


== Արգելքներ ==

Մեր օրերում սելֆիի ձողը օգտագործվում է գրեթե ամենուր, ուր կարելի է նկարահանվել։ Սակայն որքան էլ որ զարմանալի է կան վայրեր, որտեղ սելֆիի ձողը խստիվ արգելվում է։ Ահա դրանցից մի քանիսը՝

2015 թվականին Անգլիայում սելֆիի ձողը ֆուտբոլային մարզադաշտերում արգելվեց, քանի որ մտածում էին որ այն մարզադաշտում կարող է հանդիսանալ սառը զենք, բացի այդ այն կարող էր խանգարել երկրպագուներին։
Իսկ Ավստրալիայում այն արգելված է թենիսի մրցաշարերի ժամանակ, քանի որ այն կարող էր վնասել խաղը դիտողների, և առաջին հերթին հենց սելֆիի ձող օգտագործողին։
Սելֆիի ձող օգտագործելը արգելված է նաև Նյու Յորքի որոշ թանգարաններում։ Եղել են դեպքեր երբ սիրահարները սելֆիի ձողով լուսանկարվելիս վնասել են թանգարանային նմուշները, այդ իսկ պատճառով սելֆիի ձողը Նյու Յորքյան որոշ թանգարաններում արգելվում է։


== Ծանոթագրություններ ==
Գիքոր (այլ կիրառումներ)

Գիքոր, հայկական Գրիգոր անձնանվան կարճ, փաղաքշական տարբերակն է, կարող է նաև վերաբերել՝

Գիքոր, Հովհաննես Թումանյանի պատմվածքներից։
Գիքոր, 1934 թվականին նկարահանված սև-սպիտակ համր ֆիլմ։
Գիքոր, Հովհաննես Թումանյանի համանուն պատմվածքի երկրորդ էկրանավորումն է։
Լուկե (այլ կիրառումներ)

Լուկե, կարող է վերաբերել՝

Լուկե - գյուղ Էստոնիայի Տարտումաա նահանգի Նիո շրջանում
Լուկե - քաղաք և մունիցիպալիտետ Իսպանիայում
Նետ

Անվան այլ կիրառումների համար տե՛ս՝ Նետ (այլ կիրառումներ)

Նետ ու աղեղ, հնագույն հեռահար զենք։
Գործածվել է որսորդության և ռազմական նպատակներով։ Օգտագործել են աշխարհի գրեթե բոլոր ժողովուրդները (բացի Ավստրալիայի ու Միկրոնեզիայի բնիկներից)՝ մեզոլիթից մինչև XVII դ., որոշ ժողովուրդները՝ մինչև XX դ.։
Հասարակ աղեղը բաղկացած է փայտյա ճկած ձողից և ծայրերը պիրկ կապող լարից (բուսական թել, աղիք), նետը՝ եղեգնյա կամ բարակ փայտյա ձողից (մի ծայրը սլաք, մյուսին՝ փետուր ագուցված)։ Աղեղնափայտի և լարի միջև եղած տարածությունը կոչվում է լիճ։ Որքան լայնալիճ է աղեղը, այնքան այն առաձգական է և հեռանետ։ Միջին դարերում նետն ու աղեղը երկար ժամանակ գործածվել է հրազենին զուգահեռ։ Հին և միջնադարյան բանակներում գործել են նետաձիգների զորական ստորաբաժանումներ։ Նետաձգությունը հայտնի է նաև որպես հնագույն մարզաձև։


== Տես նաև ==
Գնդերիթ
Հարպուն
Տեգ
Ֆլեշետտա


== Ծանոթագրություններ ==


== Գրականություն ==
Коробейников А. В., Митюков Н. В. Баллистика стрел по данным археологии: введение в проблемную область. — Ижевск: НОУ КИТ, 2007. — 140 с. — ISBN 978-5-902352-20-4
Ю. Худяков. О символике стрел кочевников Центральной Азии // Этнографическое обозрение. № 1, 2004, с. 102—111


== Արտաքին հղումներ ==
Луки и стрелы (компилятивное исследование)
Как сделать стрелы для лука своими руками? Наглядная инструкция Archived 2012-12-30 at the Wayback Machine.
[1]
Կոմիսարևո

Կոմիսարևո (ռուս.՝ Комиссарево), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլբրուսկի

Էլբրուսկի (ռուս.՝ Эльбрусский), քաղաքատիպ ավան Ռուսաստանի Դաշնության Կարաչայ-Չերքեզական Հանրապետության Կարաչաևսկի քաղաքային օկրուգի կազմում։
Բնակչությունը 2016 թվականին գրանցված տվյալներով կազմում էր 290 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1055) Տինկա

(1055) Տինկա (անգլ.՝ Tynka), աստերոիդ աստերոիդների հիմնական գոտում։ Հայտնաբերվել է 1925 թվականի նոյեմբերի 17-ին Էմիլ Բուխարի կողմից Ալժիրում։
Միջին հեռավորությունը Արեգակից կազմում է 2,198666 ա. մ., առավելագույնը մոտենում է 1,7422 ա. մ. հեռավորության վրա և հեռանում 2,6552 ա. մ.։ Արեգակի շուրջ մեկ ամբողջական պտույտ է կատարում 1190,8 երկրային օրվա ընթացքում, իր ուղեծրով շարժվելով միջինում 0,302319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։
Տինկա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1055) Տինկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4696) Արպիգնի

(4696) Արպիգնի (անգլ.՝ Arpigny), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,855934 ա. մ., առավելագույնը մոտենում է 2,69 ա. մ. հեռավորության վրա և հեռանում 3,0219 ա. մ.։ Արեգակի շուրջ մեկ ամբողջական պտույտ է կատարում 1762,87 երկրային օրվա ընթացքում, իր ուղեծրով շարժվելով միջինում 0,204212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4696) Արպիգնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարտին

Կարտին (ռուս.՝ Картынь), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեվնա գետի ափում՝ 28 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300112110000030312
Հիդրոլոգիական ուսումնասիրությունների կոդը - 110003031
Ավազանի կոդը - 09.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դառաթ Իզզայի շրջան

Դառաթ Իզզայի շրջան (արաբ․՝ ناحية دارة عزة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Սիմեոն լեռան գավառի 7 շրջաններից մեկը։
Վարչական կենտրոնն է Դառաթ Իզզա քաղաքը։ 2004 թվականի մարդահամարի տվյալներով շրջանը ունի 39,540 բնակչություն։ Տարածքը կազմում է 227.49 կմ2։


== Ծանոթագրություններ ==
Ավշային հանգույցների բորբոքում

Ավշային հանգույցների բորբոքում (լիմֆադենիտ), ավշային հանգույցները, գտնվելով ավշային անոթների ճանապարհին, կատարում են պատնեշային ֆունկցիա՝ պահելով ավշի հոսքով հանգույցներ հասած վնասակար նյութերը և ախտածին մանրէները։ Կախված օրգանիզմի վիճակից և վարակունակությունից (ախտածին ակտիվություն)՝ մանրէներն, ընկնելով ավշային հանգույց, կա՛մ ոչնչանում են, կա՛մ առաջացնում հանգույցի բորբոքում, երբեմն՝ թարախակալում։


== Պատճառներ ==
Սուր ավշային հանգույցների բորբոքումն առաջանում է հիմնականում վերջույթների ծայրամասերի, դեմքի, գլխի, պարանոցի փոքր վերքերի, քերծվածքների և այլ վնասվածքների միջոցով մանրէներ թափանցելիս կամ որպես ֆուրունկուլի, թարախակույտի, ֆլեգմոնի բարդություն։ Ավշային հանգույցների բորբոքումներ կարող են առաջացնել թարախածին մանրէները (ստրեպտոկոկեր, ստաֆիլոկոկեր) կամ առանձնահատուկ (հատկապես տուբերկուլոզի) հարուցիչները։ Վերջին դեպքում ավշային հանգույցների բորբոքումը հաճախ լինում է քրոնիկական։


== Ախտանիշներ ==
Ավշային հանգույցների սուր բորբոքման ժամանակ ավշային հանգույցները մեծանում են, ուռչում, շոշափելիս ցավոտ են, բայց հիվանդի ընդհանուր վիճակը միշտ չէ, որ փոխվում է։ Վիճակը բարդանալիս ջերմաստիճանը բարձրանում է մինչև 39-40 °C, երբեմն առաջանում են դող և գլխացավ։ Մեծացած ավշային հանգույցների վրայի մաշկը կարմրում է, 3-4 օրից կարմրած մասի կենտրոնը փափկում է, որը թարախի կուտակման նշան է։ Եթե հանգույցում առաջացած թարախակույտը ժամանակին չի բացվում, ապա նրա պատյանը քայքայվում է, և թարախը անցնելով շրջակա հյուսվածքներ, առաջացնում է ծանր բարդություն՝ ֆլեգմոն։
Ավշային հանգույցների բորբոքումն օրգանիզմի որևէ թարախային օջախից վարակի տարածման և վտանգավոր բարդության ախտանշան է, ուստի անմիջապես պետք է դիմել բժշկի։


== Ծանոթագրություններ ==
Պետրովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պետրովկա գյուղում բնակվում էր 392 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Շալենբերգ

Ալեքսանդր Շալենբերգ (գերմ.՝ Alexander Schallenberg, հունիսի 20, 1969(1969-06-20), Բեռն, Շվեյցարիա), ավստրիացի պետական գործիչ, դիվանագետ, իրավաբան և անկախ քաղաքական գործիչ, Ավստրիայի արտաքին գործերի նախարարը 2019 թվականի հունիսի 3-ից։


== Կենսագրություն ==
Ալեքսանդր Շալենբերգը ծնվել է 1969 թվականին Բեռնում։ Որպես Ավստրիայի դեսպանի որդի նա մեծացել է Հնդկաստանում, Իսպանիայում և Փարիզում։ 1989 թվականից մինչև 1994 թվականը նա սովորել է իրավունք Վիեննայի համալսարանում։ Այն ավարտելուց հետո ուսումը շարունակել է Եվրոպական քոլեջում մինչև 1995 թվականը։ 1997 թվականին նա ծառայության է անցել Ավստրիայի արտաքին գործերի նախարարությունում։
2019 թվականի հունիսի 3-ին նա փոխարինեց Կարին Կնայսլին Ավստրիայի արտաքին գործերի նախարարի պաշտոնում, Բրիգիտտե Բիրյայնի տեխնոկրատական աշխատասենյակում, նա իր պաշտոնը պահպանեց Սեբաստիան Կուրցի երկրորդ աշխատասենյակում 2020 թվականի հունվարի 7-ից։


== Ծանոթագրություններ ==


== Արտաքին հղումներ ==
Curriculum Vitae on the ministry's website
(8343) Տագենդհատ

(8343) Տագենդհատ (անգլ.՝ Tugendhat), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,837215 ա. մ., առավելագույնը մոտենում է 2,6406 ա. մ. հեռավորության վրա և հեռանում 3,0338 ա. մ.։ Արեգակի շուրջ մեկ ամբողջական պտույտ է կատարում 1745,57 երկրային օրվա ընթացքում, իր ուղեծրով շարժվելով միջինում 0,206237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8343) Տագենդհատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թխինալա (Գորիի շրջան)

Թխինալա (վրաց.՝ თხინალა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1350 մետր բարձրության վրա։ Շրջկենտրոն Գորիից հեռու է 35 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Ֆիշթաուն

Ֆիշթաուն (անգլերեն՝ Fish Town), Լիբերիայի հարավում գտնվող Րիվր Գիի երկրամասի ամենամեծ քաղաքն է և վարչկենտրոնը։ Բնակչությունը կազմում է 3,328 մարդ՝ 2008 թվականի տվյալներով։ Քաղաքի հիմնական բնակիչները Գրեբոներն են։
Ուսոլյեի շրջան (Պերմի երկրամաս)

Անվան այլ կիրառումների համար տե՛ս՝ Ուսոլսկի շրջան (այլ կիրառումներ)Ուսոլյեի շրջան (ռուս.՝ Усольский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1923 թվականին։ Վարչական կենտրոնը՝ Ուսոլյե։


== Աշխարհագրություն ==
Շրջանի տարածքի մակերեսը կազմում է 4544 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13667 մարդ։ Բնակչության խտությունը կազմում էր 3,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բույսերի ոսպնյակներ

Ոսպյակներ բույսերի, պերիղեր բջիջների ոսպնյակաձև, Փուխր կուտակումներ, որոնք ճնշելով էպիդերմիսի վրա, ճեղքում են այն և նկատելի թմբիկներ առաջացնում ծառերի բների, ճյուղերի և արմատների վրա։ Գոյանում են ֆեչոգենի գործունեության հետևանքով և կուտակվում սովորաբար հերձանցքների տակ։ Կատարում են գազափոխանակության դեր։
Էրմենեկ (գետ)

Էրմենեկ, գետ Կիլիկիայում, Կալիկադնոս գետի վտակը։ Հոսում է Ադանայի նահանգի Իչելի գավառի Էրմենեկ քաղաքից արևմուտք։ Քարտեզներից մի քանիսում հիշատակված է Ակդարի ձևով, որը Ղևոնդ Ալիշանը հնարավոր է համարում ուղղել Ակդարե։


== Ծանոթագրություններ ==
Արևմտյան կամուրջ (Դոնի Ռոստով)

Արևմտյան (Գնիլովյան) կամուրջ (ռուս.՝ Западный (Гниловской) мост), կամուրջ Ռուսաստանի Դաշնության Դոնի Ռոստով քաղաքում, Դոն գետի վրա։


== Պատմություն ==
20-րդ դարի երկրորդ կեսին Դոնի Ռոստովում կառուցվեցին երկու երկաթուղային կամրջային անցումներ Դոն գետի վրայով. 1963 թվականին հայտնվեց մենուղի կամուրջ Նախիջևանի վտակի և Դոնի հիմնական հունի վրայով՝ Կանաչ կղզու շրջանում, իսկ 1983 թվականին՝ երկուղի կամուրջ Դոնի վրայով՝ Գնիլովյան շրջանում ռոստովյան հանգույցի արևմտյան շրջանցում, որը համատեղվեց ավոտճանապահայինի հետ (կառուցվել է 1980-ական թվականների վերջին)։
Դեռ նախահեղափոխական ժամանակներից Գլիլովսկայա գյուղում (այժմ՝ Դոնի Ռոստովի Երկաթուղային շրջան), գոյություն են ունեցել երկաթուղային կայարան և կամուրջ։

Գլիլովսկայա գյուղը գտնվել է Դոնի ցածրադիր հատվածներում և առևտրային ու արդյունաբերական տեսանկյունից զբաղեցրել է նպաստավոր դիրք. գտնվել է գետի աջ կողմում, նրանից հյուսիսային ճյուղի՝ Մյորտվի Դոնեցի անջատման վայրում, Ազովի ծովից քսանվեց վերստ, Նովոչերկասկից քառասուն վերստ և Դոնի Ռոստովից հինգ վերստ հեռավորության վրա։ 1930 թվականի օգոստոսից Գնիլովսկի գյուղը մտավ Դոնի Ռոստովի քաղաքային գծի մեջ և քաղգործկոմի 1954 թվականի մարտի 4-ի № 340 որոշմամբ միացվեց քաղաքի Ժելեզնոդորոժնի շրջանին։


== Ծանոթագրություններ ==


== Հղումներ ==
ИЗ ИСТОРИИ ЖЕЛЕЗНОДОРОЖНЫХ МОСТОВ ЧЕРЕЗ РЕКУ ДОНУ
Нижне-Гниловская. Мост через Дон и железнодорожный музей.
Սքոթ Իսթվուդ

Սքոթ Իսթվուդ (անգլ.՝ Scott Eastwood), ի ծնե անունը Սքոթ Կլինտոն Ռիվզ (անգլ.՝ Scott Clinton Reeves, մարտի 21, 1986(1986-03-21), Քարմել բայ Սի, Մոնտերե շրջան, Կալիֆոռնիա, ԱՄՆ), ամերիկյան դերասան, մոդել։


== Կենսագրություն ==
Սքոթ Իսթվուդը ծնվել է Մոնտերեյում, նահանգ Կալիֆորնիա, դերասան Քլինթ Իսթվուդի և ստյուարդեսսա Ժասլին Ռիվզի ընտանիքում և մեծացել է Հավայիներում։
2008 թվականին ավարտել է Loyola Marymount University-ն Լոս Անջելեսում։
Սքոթը սկսել է դերասանական կարիերան իր մոր Ռիվզ ազգանունով, բայց որոշ ժամանակ հետո փոխել է ազգանունը Իսթվուդ։
Երկարատև ճանապարհորդություն ֆիլմի նկարահանման ժամանակ Սքոթը կարողացել է մնալ ցլի վրա ընդամենը 2,5 վայրկյան։
20015 թվականին Սքոթ Իսթվուդը դարձավ Davidoff Cool Water-ի նոր դեմքը, մահացած Փոլ Ուոկերի փոխարեն։


== Ֆիլմագրություն ==


== Ծանոթագրություններ ==
Բելեբեյի շրջան

Բելեբեյի շրջան (ռուս.՝ Белебеевский муниципальный район, բաշկիրերեն՝ Бәләбәй районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բելեբեյ։


== Աշխարհագրություն ==
Շրջանի տարածքի մակերեսը կազմում է 1869 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 40534 մարդ։ Բնակչության խտությունը կազմում էր 21,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սուրբ Սեղբեստրոսի օր

Սուրբ Սեղբեստրոսի օր (Սելիվերստի օր), կրոնական տոն։ Կաթոլիկ երկրներում նշվում է դեկտեմբերի 31–ին, ուղղափառներում՝ հունվարի 15–ին։ Որպես կանոն համարվում է աշխատանքային օր։


== Պատմություն և տոնակատարություն ==
Սեղբեստրոս I Հռոմի Պապը ծնվել է 3–րդ դարում, Հռոմում՝ քրիստոնյա ընտանիքում։ Այս սուրբ քարոզչի կյանքի մասին քիչ տեղեկություններ են հայտնի, սակայն մեզ է հասել մի լեգենդ։ Այդ հին լեգենդի համաձայն, մեր թվարկության 314 թվականին, սուրբ Սեղբեստրոսը բռնել է Հին կտակարանի հրեշին՝ ծովային Լևիֆան օձին։ Կաթոլիկ միջավայրում համարվում էր, որ 1000 թվականին այս բիբլիական հրեշը ազատություն կստանար և այդժամ կգար աշխարհի վերջը։ Սակայն սուրբ Սեղբեստրոսի ջանքերով այդ ամենը տեղի չունեցավ, նա փրկեց աշխարհը բիբլիական աղետից։ Այս լեգենդում միավորվում են Սեղբեստրոս 1–ինի, 314 թվականին սպանված հրեշի և Սեղբեստրոս 2–րդի (Հռոմի պապը 999–1003 թվականներին, ով դիմակայելով սատանայի մեքենայություններին համարվել է կախարդ) կերպարները։
Սեղբեստրոս 1–ինի աշխարհիկ կյանքի ավարտի ամեն տարելիցին կաթոլիկները աղոթում են նրա համար և այդ օրը կոչում «Սուրբ Սեղբեստրոսի օր»։ Կաթոլիկները հագնում են դիմակահանդեսի զգեստներ և իրենց կոչում Սեղբեստրոս–Կլաուսներ (զվարճալի բառախաղ Սանտա Կլաուսից)։ Մի շարք երկրներում անցնող տարվա վերջին օրը հենց այդպես էլ անվանում են՝ «Սեղբեստրոս», և «Ու՞ր ես գնալու Սեղբեստրոսին» հարցն ըստ էության նշանակում է «Որտե՞ղ ես պլանավորում նշել Ամանորը»։


== «Սուրբ Սեղբեստրոսի օրվա» ավանդույթներ տարբեր երկրներում ==
ՀոլանդիաԱյդ օրն ով արթնանում է վերջինը անվանում են «Սեղբեստրոս»։ Նիրհել սիրողն, ըստ տոնի ավանդույթի, պարտավոր է տուգանք վճարել։ Հնում հոլանդացի աղջիկները ջանում էին լինել ժրաջան և մինչ արևածագը ավարտել տան բոլոր գործերը։ Համարվում էր, որ նման եռանդը օգնում էր հարսնացուի որոնումներում և հաջորդ տարի ջանասեր աղջիկը պարտադիր կամուսնանար։

ՊորտուգալիաԱռավել հսկայական տոնակատարություններն անցնում են Մադեյրա կղզում։ Հսկայական տոնը շարունակվում է 20։00–ից մինչև առավոտ։ Ֆունշալը՝ պորտուգալական կղզու վարչական կենտրոնը, լուսավորում են 250 հազար բազմագույն լամպեր։

ՉեխիաԱյս երկրում Սեղբեստրոսին անպայման պատրաստում են խնձորներով, կծվիչով և ոսպով ծածան։ Համարվում է, որ նման հյուրասիրությունը եկող տարում հաջողության և երջանկության նախաբանն է։ Սեղանին կատեգորիկ անընդունելի է պիցան, համարվում է, որ դրանից երջանկությունը կարող է «թռչել–գնալ» ինչպես թռչունը։

ՌուսաստանՌուսաստանում «Սեղբեստրոսի օրը» կամ «Հավ ու հավիկի օրը» նշվում է ազգային ավանդույթներով հունվարի 2–ին (15)։ Այդ օրը համարվում է հավերի տոն․ մաքրում են հավանոցները, բարելավում են թառերը, ծխահարում են պատերը մխացող կղմուխով կամ գոմաղբով ու ածխով։ Մի շարք տեղերում հավանոցում անպայման կախված է «հավերի աստվածը», որպեսզի վհուկները չճնշեն հավերին։ Վաղ առավոտյան պառավները դյութական ջրով ողողում էին դռների բարավորները, որպեսզի պաշտպանեն տան մուտքը տենդային հիվանդություններից։


== Տես նաև ==
Նոր տարվա գիշեր
Պորտուգալիայի տոներ


== Ծանոթագրություն ==


== Արտաքին հղումներ ==
Սեղբեստրոսը գերմաներեն, 31 декабря
Ադրբեջան (այլ կիրառումներ)

Ադրբեջան կարող է վերաբերել հետևյալ շրջաններից մեկին՝

Ադրբեջան - պետություն Հարավային Կովկասում (1991 թվականից)
Ադրբեջանի Խորհրդային Սոցիալիստական Հանրապետություն - ԽՍՀՄ 15 հանրապետությունից (1936-1991)
Ադրբեջանի Ժողովրդավարական Հանրապետություն - կարճ կյանքով հանրապետություն (1918-1920)
Իրանական Ադրբեջան - պատմաաշխարհագրական երկրամաս Իրանի հյուսիս-արևմուտքում
Արևելյան Ադրբեջան - Իրանի նահանգներից
Արևմտյան Ադրբեջան - Իրանի նահանգներից


== Տես նաև ==
Ատրպատական
ՌեԱնիմանիա

ՌեԱնիմանիա (անգլ.՝ ReAnimania), ամենամյա հայկական միջազգային կինոփառատոն՝ նվիրված անիմացիոն ֆիլմերին։


== Անվանակարգեր ==
«Լավագույն լիամետրաժ ֆիլմ»
«Լավագույն կարճապետրաժ ֆիլմ»
«Լավագույն փաստագրական աշխատանք»
«»Լավագույն կրթական ֆիլմ (2010 թվականին միացել է «Լավագույն հեռուստատեսային/գովազդային ֆիլմ» անվանակարգին)
«Լավագույն հեռուստատեսային/գովազդային ֆիլմ»(2010 թվականին միացել է Լավագույն հեռուստաատեսային ծրագիր անվանակարգին)
«Լավագույն երաժշտական հոլովակ»
«Երեխաների կարծիքով լավագույն ֆիլմ»


== Պատմություն ==
Հայկական միջազգային անիմացիոն կինոփառատոնը ստեղծվել է Երևանում՝ 2009 թվականին, սակայն դրա գաղափարը ծնվել էր պաշտոնական բացումից դեռ երեք տարի առաջ։
«ReAnimania» փառատոնի հիմնական առաքելությունը կայանում էր անիմացիոն արվեստը զարգացնելու և նոր սերնդի միջազգային մակարդակի նկարիչ-անիմատորներ դաստիարակելու մեջ։ Նպատակ կար ստեղծելու մի հարթակ, որտեղ հնարավոր կլիներ ցուցադրել հայ անիմատորների աշխատանքները և ամբողջ աշխարհի լավագույն անիմացիոն ֆիլմերը։ Փառատոնի ընթացքում իրականացվում են ցուցադրություններ, սեմինարներ, վարպետական դասընթացեր և քննարկումներ։ Հետագայում պլանավորվում է բացել անիմացիային նվիրված թանգարան։ Մրցույթին ներկայացված ֆիլմերը ցուցադրվում են ոչ միայն Երևանում, այլ նաև Դիլիջան քաղաքում։ ՌեԱնիմանիան համագործակցում է «Անսի» միջազգային անիմացիոն կինոփառատոնի, Շտուտգարտի կինոփառատոնի, «Aardman Studio»-ի, Գալուստ Գյուլբենկյան հիմնադրամի և «Ոսկե ծիրան» միջազգային կինոփառատոնի հետ։


== Անցկացված և անցկացվող փառատոններ ==
2009 թվականի ամինացիոն կինոփառատոն (I) (հոկտեմբերի 3-ից 6-ը)


== Ծանոթագրություններ ==


== Արտաքին հղումներ ==
«ReAnimania» միջազգային կինոփառատոնի պաշտոնական կայք


== Տես նաև ==
«Ոսկե ծիրան» միջազգային կինոփառատոն
Քյորմենդ

Քյորմենդ (հունգարերեն՝ Körmend, գերմաներեն՝ Kirment, առավել հին անվանաձևը՝ Girmend), քաղաք Հունգարիայի արևմտյան մասում՝ Վաշ կոմսություն-մարզում (մեդյեում); Գտնվում է մարզկենտրոն Սոմբատհեյից 25, Ավստրիայի հետ պետական սահմանից 5 կիլոմետր հեռավորության վրա։ Քաղաքը տրանսպորտային խոշոր հանգույց է, որտեղ խաչվում են երեք ուղղությամբ գնացող երկաթուղիներ (դեպի Սոմբատհեյ, Զալալյովյո և Ավստրիա) ու ավտոմայրուղիներ. E66-ը՝ Սեկեշֆեհերվար-Գրաց և E65-ը՝ Բրատիսլավա-Զագրեբ ուղղությամբ։ Քաղաքի հարավարևմտյան ծայրամասից սկիզբ է առնում Էրշեգ ազգային պարկը։
2011 թվականի տվյալներով քաղաքն ուներ 11.799 բնակիչ։


== Պատմություն ==
Պատմական փաստաթղթերում քաղաքն առաջին անգամ հիշատակվել է 1238 թվականին՝ որպես Curmend terra: Առաջին համաշխարհային պատերազմի ընթացքում՝ 1915 թվականին հունգարական համբավավոր Բատյանի ազնվականական տոհմի ներկայացուցիչ իշխան Լասլո Բատյանի-Ստրատմանը, որ լայն ճանաչում ունեցող, հմուտ բժիշկ էր ու մարդասեր-բարեգործ, իր տոհմական դղյակի մի թևն ամբողջությամբ վերածել է հիվանդանոցի, որտեղ բոլոր կարիքավորները անվճար բուժում են ստացել նաև պատերազմից հետո։ Նրան անվանում էին «աղքատների բժիշկ»։ Կաթոլիկ եկեղեցին նրան ներառել է երանելիների դասի մեջ։ Ներկայումս Բատյանիների տոհմական դղյակի սեփականատերը հունգարական պետությունն է։
Քյորմենդում գործող արտադրական ձեռնարկություններից հիշատակման է արժանի հատկապես կահույքի խոշոր ֆաբրիկան, որ պատկանում է ADA Möbelfabrik GmbH ընկերությանը։


== Անվանի անձինք ==
Իմրե Սինկովից - դերասան, Հունգարիայի ժողովրդական արտիստ
Գ. Գոլոման - բասկետբոլիստ
Պետեր Բեսենյի - օդաչու, ակրոբատիկ թռիչքներ կատարող
Baby Jewel - կինոաստղ
Յանոշ Մորից - Տալտոս քարանձավը հայտնաբերող
Soulwave - ալտերնատիվ (այլընտրանքային) ռոք երաժշտախումբ
Կրիշտիան Պարս - թեթրաթլետ, մրճանետորդ


== Գործընկեր քաղաքներ ==
 Ավստրիա, Ֆյուրստենֆելդ
 Նիդերլանդներ, Խրուսբեկ
 Ավստրիա, Գյուսինգ
 Ֆինլանդիա, Հեյնյավեսի
 Ավստրիա, Հերմագոր
 Գերմանիա, Կրանենբուրգ
 Չեխիա, Ռոժնով
 Նիդերլանդներ, Ուբերխեն


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Körmend in A Pallas nagy lexikona
Luftaufnahmen über Körmend
Körmend auf 24cities.eu, Kompetenzzentrum Steirisches Thermenland-Oststeiermark
Ռոբերտ Մակարյան

Ռոբերտ Ասքանազի Մակարյան (սեպտեմբերի 16, 1982(1982-09-16), Ապարան, Հայկական ԽՍՀ, ԽՍՀՄ), տնտեսագետ, ՀՀ գյուղատնտեսության նախարարի տեղակալ (2011-2018)։


== Կրթություն ==
1999 թ. գերազանցությամբ ավարտել է ՀՀ Գիտությունների ազգային ակադեմիային կից Ապարանի վարժարանը։
1999-2003 թթ. - սովորել և գերազանցությամբ ավարտել է Հայկական գյուղատնտեսական ակադեմիայի տնտեսագիտական ֆակուլտետը։
2003-2005 թթ. - սովորել և ավարտել է ակադեմիայի մագիստրատուրան՝ «Սննդարդյունաբերության էկոնոմիկա և կառավարում» մասնագիտությամբ։
2005-2008 թթ. - սովորել և ավարտել է Հայաստանի պետական ագրարային համալսարանյի տնտեսագիտության ամբիոնի ասպիրանտուրան։ 12 գիտական հոդվածի հեղինակ։


== Աշխատանքային գործունեությունը ==

2000 թ. փետրվարի 6-ին ընտրվել է Հայկական գյուղատնտեսական ակադեմիայի տնտեսագիտական ֆակուլտետի ուսանողական խորհրդի նախագահ։
2003 թ. մայիսի 7-ին ընտրվել է Հայկական գյուղատնտեսական ակադեմիայի ուսանողական խորհրդի նախագահ։
2003 թ. օգոստոսին ընտրվել է Հայաստանի երիտասարդական ազգային խորհրդի նախագահության անդամ։
2003 թ. հոկտեմբերին ընտրվել է Հայաստանի ուսանողության ազգային ասոցիացիայի հիմնադիր անդամ-նախագահության անդամ։
2004-2008 թթ. - ՀՀ Ազգային ժողովի նախագահին կից երիտասարդության հարցերի խորհրդի անդամ։
2006-2008 թթ. - Երևանի քաղաքապետին կից երիտասարդական խորհրդի անդամ։
2004-2011 թթ. - Փոքր և միջին ձեռնարկատիրության զարգացման ազգային կենտրոնի Արագածոտնի մարզային մասնաճյուղի տնօրեն։
2005 թ. ընտրվել է Ապարան քաղաքի ավագանու անդամ։
2005-2008 թթ. - Հայաստանի պետական ագրարային համալսարանի ագրոպարենային համակարգի էկոնոմիկայի ամբիոնի ասիստենտ։
2008 թվականից - Հայաստանի պետական ագրարային համալսարանի ագրոբիզնեսի կազմակերպման ամբիոնի դասախոս։
2008-2009 թթ. - ՀՀ վարչապետին կից երիտասարդության հարցեր խորհրդի անդամ։
«Նիգ-Ապարան» ՀԲՀԿ նախագահի տեղակալ։
2010-2011 թթ. - Հայաստանի ուսանողության ասոցիացիայի նախագահի տեղակալ։
2011 թ. ապրիլի 7-ին ՀՀ Վարչապետի որոշմամբ նշանակվել է ՀՀ գյուղատնտեսության նախարարի տեղակալ։ 2018 թվականի օգոստոսի 13-ին ազատվել է զբաղեցրած պաշտոնից։


== Պարգևներ և մրցանակներ ==
1997-1999 թթ-ին մասնակցել է տարբեր առարկայական օլիմպիադաների շրջանային, մարզային, հանրապետական փուլերի և արժանացել պատվոգրերի, դիպլոմների։
1999 թ. արժանացել է Արագածոտնի մարզի «Լավագույն պատանի մաթեմատիկոս» կոչման։
2000-2001 թթ. արժանացել է Հայկական գյուղատնտեսական ակադեմիայի տնտեսագիտական ֆակուլտետի «Լավագույն ուսանող» կոչման։
Հայկական գյուղատնտեսական ակադեմիայի 3-րդ ուսանողական գիտաժողովում ներկայացված զեկուցումը ճանաչվել է լավագույնը։
Արժանացել է ՀՀ վարչապետի շնորհակալագրի (21.12.2004 թ.)։
ՀՀ կրթության և գիտության նախարարության ոսկե մեդալ։
Հայաստանի ազգային ագրարային համալսարանի ոսկե հուշամեդալ։
Երախտագիտության մեդալ, 2017Ամուսնացած է, ունի երկու զավակ։ Հայաստանի Հանրապետական կուսակցության անդամ է։


== Գրականություն ==
Տիգրան Հայազն, Վարդենիս. հանրագիտարան։ Երևան, 2009 թ., էջ 85-86։


== Ծանոթագրություններ ==
Չաշ

Չաշ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(8788) Լեբեյրե

(8788) Լեբեյրե (անգլ.՝ Labeyrie), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 1-ին Կոիտիրո Տոմիտայի կողմից Կոսոլում։
Միջին հեռավորությունը Արեգակից կազմում է 2,361294 ա. մ., առավելագույնը մոտենում է 1,9375 ա. մ. հեռավորության վրա և հեռանում 2,7851 ա. մ.։ Արեգակի շուրջ մեկ ամբողջական պտույտ է կատարում 1325,33 երկրային օրվա ընթացքում, իր ուղեծրով շարժվելով միջինում 0,271631 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8788) Լեբեյրե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օգյուստ Բարբիե

Անրի-Օգյուստ Բարբիե (ֆր.՝ Henri Auguste Barbier, ապրիլի 29, 1805(1805-04-29)[…], Փարիզ[…] - փետրվարի 13, 1882(1882-02-13)[…], Նիս[…]), 19-րդ դարի ֆրանսիացի բանաստեղծ, արձակագիր, քննադատ, լիբրետոների և հուշագրությունների հեղինակ, թարգմանիչ. ռոմանտիկական դպրոցի ներկայացուցիչ


== Կենսագրություն ==
Սովորել է Հենրի Չորրորդի անվան լիցեյում, որն ավարտելուց հետո որոշ ժամանակ իրավունք ու օրենքներ է ուսումնասիրել։ Բանաստեղծական առաջին իսկ ժողովածուն, որ «Յամբեր» խորագիրն էր կրում և 1830 թվականի հուլիսյան  հեղափոխության՝ «երեք փառահեղ օրերի» (« Trois Glorieuses» - հուլիսի 27, 28, 29) արձագանքն էր, լայն ճանաչում է բերել Բարբիեին։ Այնտեղ ամփոփված քնարական ու երգիծական բանաստեղծությունները, որ գրված էին Անդրե Շենիեի յամբերի օրինակով, ջերմ ընդունելության են արժանացել ոչ միայն Ֆրանսիայի, այլև արտասահմանյան մի շարք երկրների, մասնավորապես՝ Ռուսաստանի հեղափոխականորեն տրամադրված մտավորականների շրջանում (հատկանշական է, որ նրա պոեզիան բարձր է գնահատել ռուս նշանավոր բանաստեղծ Միխայիլ Լերմոնտովը)։ Հաջորդել են «Սիլվեր» (Silves, 1864), «Սատիրաներ» (Satires, 1868), «Հերոսական հանգեր» (Rimes héroiques) ժողովածուները, թատերգություններ, արձակ գործեր, Շեքսպիրի, Սամուել Քոլրիջի երկերի թարգմանություններ («Chez les poètes» ժողովածուն), Հեկտոր Բեռլիոզի «Բենվենուտո Չելլինի» (1838) օպերայի լիբրետոն... Բարբիեն երեք ուղևորություն է կատարել Իտալիայում (եղել է Հռոմում, Ֆլորենցիայում, Թուրինում և դրանց շրջակա տեսարժան վայրերում), տպավորությունները գրի առել ու հրատարակել Notes d'une tournée aux environs de Rome, à Rome et à Florence, en 1838 գրքում։
1869 թվականին նա ընտրվել է Ֆրանսիական ակադեմիայի անդամ։
Վախճանվել է 1882 թվականին՝ 77 տարեկան հասակում։ Հուղարկավորվել է Պեր Լաշեզի գերեզմանատանը։


== Երկեր ==
La Curée (1830, dans la Revue de Paris).Texte sur wikisource 
Les Mauvais Garçons (1830). Avec Alphonse Royer.
Iambes et poèmes (1831) Texte sur Wikisource
II Pianto։ poème (1833) Texte en ligne
Salon de 1836. Suite d'articles publiés par le Journal de Paris (1836)
Lazare։ poème (1833)
Satires et poèmes (1837)
Nouvelles Satires։ pot-de-vin et érostrate (1840)
Chants civils et religieux (1841)
Rimes héroïques (1843)
Rimes légères։ chansons et odelettes (1851)
Satires et cahants (1853)
Silves։ poésies diverses (1864)
Satires (1865) Texte sur Wikisource
Trois passions (1867)
Discours de réception (1870).
Histoires de voyage։ souvenirs et tableaux, 1830-1872 (1880). Réédition : Slatkine, Genève, 1973.
Contes du Soir (1879).
Chez les poètes։ études, traductions et imitations en vers (1882) Texte en ligne
Les Quatre Heures de la toilette des dames։ poème érotique en quatre chants (1883)
Œuvres posthumes (4 volumes, 1883-1889) Texte en ligne


=== Թարգմանություններ ===
William Shakespeare : Jules César։ tragédie (1848)
Samuel Taylor Coleridge : La Chanson du vieux marin (1877)


=== Լիբրետո ===
Benvenuto Cellini (Berlioz)|Benvenuto Cellini, opéra en 2 actes, livret de Léon de Wailly et Auguste Barbier, musique de Hector Berlioz, représenté pour la première fois sur le théâtre de l'Opéra Le Peletier|Académie royale de musique de Paris le 3. Texte en ligne


== Ծանոթագրություններ ==